钦定古今图书集成/理学汇编/文学典/第190卷 > 锺嵘诗品 > 《下品序》
## 钦定古今图书集成/理学汇编/文学典/第190卷 > 锺嵘诗品 > 《下品序》

昔曹、刘殆文章之圣，陆、谢为体贰之才。锐精研思，千百年中，而不闻宫啇之辨，四声之论。或谓前达，偶然不见，岂其然乎？尝试言之，古曰诗颂，皆被之金竹，故非调五音，无以谐会。若“置酒高堂上，明月照高楼”，为韵之首。故三祖之词，文或不工，而韵入歌唱。此重音韵之义也，与世之言宫商异矣。今既不被管弦，亦何取于声律耶？齐有王元长者，尝谓余云：“宫商与二仪俱生，自古词人不知之。唯颜宪子乃云律吕音调，而其实大谬。唯见范晔、谢庄颇识之耳。常欲进《知音论》，未就。王元长创其首，谢朓、沈约扬其波。三贤或贵公子孙，幼有文辨，于是士流景慕，务为精密，襞积细微，专相凌架，故使文多拘忌，伤其真美。”余谓文制本须讽读，不可蹇碍，但令清浊通流，口吻调利，斯为足矣。至平上去入，则余病未能蜂腰鹤闾里已具陈思《赠弟》，仲宣《七哀》，公干思友，阮籍《咏怀》，子卿双凫，叔夜双鸾，茂先寒夕，平叔衣单，安仁倦暑，景阳苦雨，灵运《邺中》，士衡《拟古》，越石感乱，景纯《咏仙》，王微风月，谢客《山泉》，叔源《离宴》，鲍照戍边，太冲《咏史》，颜延入洛，陶公《咏贫》之制，惠连《捣衣》之作，斯皆五言之警策者也，所谓篇章之珠泽，文彩之邓林。

《汉令史班固》《汉孝廉》郦炎。《汉上计》《赵壹》。

孟坚才流而老于掌故，观其咏史，有感叹之词，文胜
托咏《灵芝观》，怀寄不浅。元叔散愤兰蕙，指斥囊钱，苦
言切句，良亦勤矣。斯人也而有斯困，悲夫！